《听轩辕先生琴》
唐代·虚中

诀妙与功精，通宵膝上横。一堂风冷淡，千古意分明。

坐客神魂凝，巢禽耳目倾。酷哉商纣世，曾不遇先生。

作者简介：唐僧。宜春人。少脱俗从佛，而读书吟咏不辍。居玉笥山二十载，游潇湘，与齐己、尚颜、顾栖蟾为诗友。后住湘西栗成寺，与马希振情好甚笃。又时时贻诗司空图，图亦推重之。有《碧云集》。